Ministru kabineta noteikumu “Darbības programmas „Izaugsme un nodarbinātība” 7.1.1. specifiskā atbalsta mērķa „Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanas noteikumi” projekta sākotnējās ietekmes novērtējuma ziņojums (anotācija).

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk - MK) noteikumu projekts “Darbības programmas „Izaugsme un nodarbinātība” 7.1.1. specifiskā atbalsta mērķa „Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanas noteikumi” (turpmāk – MK noteikumu projekts) izstrādāts atbilstoši Darbības programmas “Izaugsme un nodarbinātība” (turpmāk – DP) mērķiem, Ministru Prezidenta 2014.gada 21.jūlija rezolūcijai Nr.12/2014-JUR-151., saskaņā ar kuru līdz 2017.gada 1.decembrim atbilstoši kompetencei jāsagatavo un noteiktā kārtībā jāiesniedz MK 2014. gada 3.jūlija Eiropas Savienības (turpmāk - ES) struktūrfondu un Kohēzijas fonda 2014.-2020.gada plānošanas perioda vadības likuma 20.panta 13. un 14.punktā minēto tiesību aktu projektus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar mērķi veicināt cilvēkresursu attīstību, paaugstinot darba meklētāju un bezdarbnieku konkurētspēju, spēju pielāgoties mainīgajam darba tirgus pieprasījumam un palielinot iespēju integrēties darba tirgū, šobrīd ES struktūrfondu un Kohēzijas fonda 2007.-2013.gada plānošanas periodā investīcijas tiek veiktas darbības programmas “Cilvēkresursi un nodarbinātība” [1.3.1.1.3.apakšaktivitātes](http://sf.lm.gov.lv/f/files/aktivitates/12212_mizgltbas_apakaktivitte.doc) “Bezdarbnieku un darba meklētāju apmācība” ietvaros.  Pamatojoties uz Nodarbinātības valsts aģentūras (turpmāk - NVA) datiem par aizņemto darba vietu statistiku, kā arī NVA regulāri veiktajām darba devēju aptaujām (<http://www.nva.gov.lv/index.php?cid=6&mid=95>), var secināt, ka darba tirgū lielākais pieprasījums ir vidējās un augstākās kvalifikācijas profesiju pamatgrupās – speciālisti, vecākie speciālisti un pakalpojumu un tirdzniecības darbinieki, kuru pienākumu veikšanai pārsvarā ir nepieciešams augstāks izglītības līmenis nekā vidējā izglītība, bet visvairāk bezdarbnieku iepriekš ir bijuši nodarbināti vienkāršās profesijās, kur izglītības līmenim nav noteicoša nozīme. Gandrīz 50% gadījumos no visiem reģistrētajiem bezdarbniekiem ir iegūts tikai vispārējās vidējās izglītības līmenis vai zemākā izglītība. Arī nākotnē ir sagaidāms, ka darba tirgū būs pieprasījums pēc augsti kvalificētiem speciālistiem, līdz ar to tiem cilvēkiem, kuri zaudē darbu un kuru zināšanu un iegūtās kvalifikācijas līmenis nav atbilstošs darba tirgus vajadzībām, ir grūti atrast darbu. Gadījumā, ja šiem cilvēkiem netiks sniegts atbalsts vajadzīgas kvalifikācijas un prasmju iegūšanai, viņi ilgstoši nevarēs atrast darbu un paliks bez iztikas līdzekļiem – rezultātā pieaugs slogs pašvaldībām un valstij, jo šiem cilvēkiem būs jānodrošina minimāli iztikas līdzekļi un arī cits atbalsts, kas nepieciešams, lai cilvēki varētu nodrošināt savas minimālās ikdienas vajadzības. Kā liecina Pasaules Bankas veiktie pētījumi, ilgtermiņa ieguldījumi nabadzīgāko iedzīvotāju uzturlīdzekļu nodrošināšanai ievērojami pārsniedz tos ieguldījumus, kas tiek veikti īstermiņā cilvēka kvalifikācijas celšanai un atbalstam darba meklēšanā. Līdz ar to ieguldījumi apmācību pasākumos tiek uzskatīti par vienu no prioritārajiem investīciju virzieniem arī turpmāk, jo tādējādi tiek uzlabota darbaspēka un uzņēmumu saimnieciskās darbības konkurētspēja, kas labvēlīgi ietekmē makroekonomisko rādītājus – darba ražīgumu un valsts konkurētspēju globālajos tirgos.  Līdz ar to, lai nodrošinātu arī turpmāk atbalstu bezdarbniekiem un darba meklētājiem, DP paredz īstenot 7.1.1.specifisko atbalsta mērķi “Paaugstināt bezdarbnieku kvalifikāciju un prasmes atbilstoši darba tirgus pieprasījumam” (turpmāk - SAM). Tomēr, lai pilnveidotu atbalsta sniegšanu, ir plānots veikt šādas būtiskākās izmaiņas pasākumu organizēšanas kārtībā:  - ES struktūrfondu un Kohēzijas fonda 2014. – 2020.gadam plānošanas periodā plānots piemērot tādus bezdarbnieku apmācības organizēšanas nosacījumus, kas pieļautu iespēju neorganizēt publiskā iepirkuma procedūru. Līdz ar to tiek plānots 2011.gada 25.janvāra MK noteikumos Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem”” (turpmāk – MK noteikumi Nr.75) noteikt fiksētus, apmācību kuponu vērtības, t.i., algoritmu, kā veidojas kupona vērtība. Savukārt izglītības iestāžu un NVA savstarpējās tiesības un pienākumus apmācību organizēšanā un īstenošanā plānots atrunāt MK noteikumos Nr.75, kas rada priekšnoteikumu līgumu slēgšanas atcelšanai starp NVA un izglītības iestādēm. Tādējādi tiks mazināts laiks, kas bezdarbniekam jāgaida rindā pirms iesaistes apmācībās, savukārt NVA darbiniekiem atbrīvosies resursi, lai efektīvāk sadarbotos ar izglītības iestādēm, labāk virzītu bezdarbnieku plūsmu un pastiprināti uzraudzīt apmācību pasākumu īstenošanu. Vienlaikus jāatzīmē, ka jaunā perioda projekta īstenošana, iespējams, tiks uzsākta atbilstoši šī brīža spēkā esošajiem apmācību pakalpojumu organizēšanas nosacījumiem, kas noteikti MK noteikumos Nr.75 (t.i., īstenojot iepirkumu izglītības iestādes izvēlei). Tas pamatojams ar to, ka jaunā regulējuma izstrāde prasa papildu analīzi un konsultācijas ar saistītajām institūcijām, un tas ir jāveido maksimāli skaidrs un precīzs;  - attīstīt e-apmācības un elastīgas apmācību formas, tādējādi uzlabojot arī piekļuvi apmācību pasākumiem bezdarbniekiem un darba meklētājiem ar ierobežotajām pārvietošanās iespējām un nelabvēlīgākajā situācijā esošajiem bezdarbniekiem un darba meklētajiem;  - apmācību pasākumos ieviest atbalstu reģionālajai mobilitātei, lai veicinātu klientu mobilitāti un iespēju sasniegt apmācību vietas.  SAM ietvaros plānots realizēt šobrīd ES struktūrfondu un Kohēzijas fonda 2007.-2013.gada plānošanas periodā darbības programmas “Cilvēkresursi un nodarbinātība” 1.3.1.1.3.apakšaktivitātes „Bezdarbnieku un darba meklētāju apmācība” otrās kārtas ietvaros īstenotā izmēģinājumprojekta 2.kārtu. 2014.gada 15.decembrī programmu apguvi pabeigs pēdējā izmēģinājumprojekta “Profesionālās tālākizglītības programmu īstenošana bezdarbniekiem valsts vai pašvaldību dibinātās izglītības iestādēs” (izmēģinājumprojekta 1.kārta) bezdarbnieku grupa. Izmēģinājumprojekts tika organizēts šādās izglītības iestādēs: Rīgas 3.arodskolā, Sociālās integrācijas valsts aģentūras (SIVA) Jūrmalas profesionālajā vidusskolā, Jelgavas Amatu vidusskolā, Profesionālās izglītības kompetences centrā (PIKC) „Kandavas Valsts lauksaimniecības tehnikums” un Saldus Profesionālajā vidusskolā. Atbilstoši pilotprojekta izvērtējumam, 2015.gada 1.ceturknsī plānots uzsākt minētā izmēģinājumprojekta 2.kārtu, iesaistot 200 bezdarbniekus profesionālās izglītības kompetences centru (PIKC) organizētajās apmācībās. Izmēģinājumprojekta 2.kārtā ir plānots iesaistīt bezdarbniekus, kuri vairāk ir pakļauti kādam no sociālās atstumtības riskiem, piemēram, ilgstošos bezdarbniekus un bezdarbniekus vecumā virs 45 gadiem, kuriem darba tirgū būs jāuzturas vēl samērā ilgi, bet vienlaikus ir paaugstināts ilgstošā bezdarba risks.  Kopumā SAM mērķis ir veicināt ilgtspējīgu un kvalitatīvu nodarbinātību un atbalstīt darbaspēka mobilitāti. Šī mērķa sasniegšanai MK noteikumu projekts paredz īstenot vairākas atbalstāmas darbības, piemēram, konkurētspējas paaugstināšanas pasākumus, profesionālā apmācības, pārkvalifikācijas, kvalifikācijas paaugstināšanas pasākumus (tai skaitā, profesionālās tālākizglītības programmu apguvi un profesionālās pilnveides izglītības programmu apguvi), neformālās izglītības programmu apguvi, apmācību pie darba devēja, kā arī specifisku pakalpojumu sniegšanu mērķa grupu bezdarbniekiem apmācību laikā (ergoterapeita un surdotulka pakalpojumi, specializēta transporta nodrošināšana bezdarbniekam ar invaliditāti), konkurētspējas paaugstināšanas pasākumu elastīgu apmācību formā izstrādi un īstenošanu bezdarbniekiem un atbalstu reģionālajai mobilitātei.  Projektu SAM ietvaros īstenos NVA (tai skaitā, veiks mērķa grupas un darba devēju atlasi, uzraudzīs pasākumu īstenošanu, kā arī veiks projekta vajadzībām nepieciešamos iepirkumus), piesaistot pakalpojumu sniedzējus (darba devējus, darba devēju organizācijas un apvienības, izglītības iestādes, profesionālās izglītības kompetences centrus).  Paredzēts, ka šī SAM ietvaros tiks sasniegti šādi uzraudzības rādītāji: līdz 2023. gadam atbalstu saņems 85 000 bezdarbnieki (tostarp ilgstošie bezdarbnieki), no tiem 29 000 bezdarbnieki vecāki par 50 gadiem (iznākuma rādītāji), 24 480 dalībnieki tūlīt pēc dalības apmācībās iegūs kvalifikāciju un 22 950 pasākuma dalībnieki tiks nodarbināti 6 mēnešus pēc pasākuma beigām (rezultāta rādītāji). Minēto uzraudzības rādītāju uzraudzība un kontrole tiek plānota saskaņā ar normatīvajiem aktiem, kas nosaka kārtību, kādā veic ES struktūrfondu un Kohēzijas fonda projektu pārbaudes 2014.-2020.gada plānošanas periodā (šobrīd saskaņošanas stadijā), savukārt iestāžu rīcību gadījumā, ja tiks konstatētas neatbilstības, plānots noteikt normatīvajos aktos, kas nosaka neatbilstību konstatēšanas, neatbilstoši veikto izdevumu atgūšanas un proporcionālās finanšu korekcijas piemērošanas kārtību (plānots izstrādāt līdz š.g. 31.decembrim).  SAM plānotais pieejamais kopējais attiecināmais finansējums ir EUR 96 428 049, tai skaitā Eiropas Sociālā fonda (turpmāk - ESF) finansējums – EUR 81 963 841, valsts budžeta finansējums – EUR 12 185 719 un privātais līdzfinansējums EUR 2 278 489.  Ar MK noteikumu projektā paredzēto atbalstu SAM ietvaros plānots nodrošināt, ka 2014.–2020.gada periodā ik gadu ap 7% no prognozētā bezdarbnieku skaita tiks iesaistīti profesionālās pilnveides vai tālākizglītības programmās, iegūstot vai paaugstinot kvalifikāciju darba tirgū pieprasītās jomās, vai pēc konkrēta darba devēja pieprasījuma, t.sk. darba vietā, savukārt 10–15% no prognozētā bezdarbnieku skaita gadā piedalīsies neformālās izglītības programmās, apgūstot darba tirgū pieprasītas prasmes.  Ņemot vērā minēto, tiks mazinātas konstatētās neatbilstības starp  bezdarbnieku prasmēm, kvalifikāciju un darba tirgus prasībām, tādējādi veicinot bezdarbnieku darbiekārtošanās pēc atbalsta saņemšanas.  Atbilstoši Finanšu ministrijas 2014.gada 22.maija vēstulei Nr.21-4-01/2875 “Par specifisko atbalsta mērķu sākotnējo novērtēšanu” atbalsta mērķim ir veikts sākotnējais novērtējums[[1]](#footnote-1)\* t.sk., pasākuma teritoriālo vajadzību analīze. Vienlaikus ir veikta analīze par pasākuma pieejamību visā Latvijas teritorijā, identificējot vairākas problēmas, kas var ietekmēt tā pieejamību visiem Latvijas iedzīvotājiem (t.sk., transporta pakalpojumu plūsmu).  Esošā bezdarbnieku un darba meklētāju apmācību projekta 1.3.1.1.3.apakšaktivitātes „Bezdarbnieku un darba meklētāju apmācība” otrās kārtas ietvaros mērķa grupas iesaiste ir paredzēta tikai līdz 2014.gada beigām (2015.gadā tiks nodrošināta tikai pārejošo saistību izpilde), jaunais apmācību projekts ir jāuzsāk priekšlaicīgi pirms projekta apstiprināšanas, tādējādi nodrošinot bezdarbniekiem un darba meklētājiem sniegto pakalpojumu nepārtrauktību un pieejamību, kā arī esošo projekta īstenošanā iesaistīto cilvēkresursu racionālu izmantošanu. Ievērojot minēto, līdztekus MK noteikumu projektam Labklājības ministrija virza protokollēmuma projektu ar lūgumu atļaut NVA uzsākt noteikumos paredzēto SAM atbalstāmo darbību īstenošanu, sākot ar 2015.gada 2.janvāri pirms projekta iesnieguma apstiprināšanas, ievērojot ES un Latvijas Republikas tiesību aktos, tai skaitā publisko iepirkumu regulējošajos tiesību aktos noteiktos un noteikumos ietvertos SAM īstenošanas nosacījumus. |
| 3. | Projekta izstrādē iesaistītās institūcijas | Sabiedrība līdzdarboties MK projekta izstrādē tika aicināta, ievietojot MK noteikumu projektu tīmekļa vietnē [www.lm.gov.lv](http://www.lm.gov.lv) un aicinot sabiedrības pārstāvjus sagatavot atzinumu par MK projektu pēc tā izsludināšanas Valsts sekretāru sanāksmē. |
| 4. | Cita informācija | SAM sākotnējais novērtējums un projekta iesnieguma vērtēšanas kritēriji, kurus piemēros SAM ietvaros projekta iesniegumu vērtēšanā, saskaņoti 2014.gada 30.oktobrī 2014.-2020.gada plānošanas perioda Eiropas Savienības struktūrfondu un Kohēzijas fonda nodarbinātības un darbaspēka mobilitātes prioritārā virziena apakškomitejas sēdē (projekta vērtēšanas kritērijus plānots apstiprināt 2014. – 2020.gada plānošanas perioda Uzraudzības komitejā, kuras sastāvā ir iekļauti arī sociālie, nevalstiskā sektora un reģionālie partneri). |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nodarbinātības valsts aģentūras reģistrēti bezdarbnieki un darba meklētāji, īpaši ar zemu un darba tirgus prasībām neatbilstošu prasmju un kvalifikācijas līmeni (atbilstoši NVA statistikas datiem – reģistrētais bezdarba līmenis valstī 2014.gada oktobrī bija 8,2% jeb 79 183 personas). |
| 2. | Tiesiskā regulējuma ietekme uz tautsaimniecību un administratīvo slogu | Kopumā sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.  Papildus jau pieejamam atbalstam bezdarbniekiem tiek plānots apmācību pasākumos ieviest atbalstu reģionālajai mobilitātei, lai veicinātu klientu mobilitāti un iespēju sasniegt apmācību vietas.  Sabiedrības mērķgrupai (tiek plānots, ka reģionālās mobilitātes atbalstam varētu pieteikties vidēji 2% no visiem pasākumu dalībniekiem), atbilstoši MK noteikumu projekta 29.punktam, bezdarbniekam, lai saņemtu atbalstu reģionālai mobilitātei iesniedz:  - iesniegumu par nepieciešamo finanšu atbalstu reģionālai mobilitātei;  - pēc katra apmācību mēneša beigām, bet ne vēlāk kā līdz kārtējā mēneša piektajam datumam bezdarbnieks iesniedz finansējuma saņēmējam izdevumus apliecinošus dokumentus par iepriekšējo apmācību mēnesi. |
| 3. | Administratīvo izmaksu monetārs novērtējums | - Iesniedzot iesniegumu par nepieciešamo finanšu atbalstu reģionālai mobilitātei: (darbaspēka atlīdzības vidējā likme \* laiks, kas nepieciešams bezdarbniekam, lai sagatavotu iesniegumu) \* (bezdarbnieku skaits, kas varētu pieteikties uz atbalstu reģionālai mobilitātei \* iesniegumu sagatavošanas biežums) + transporta izdevumi, kas radušies bezdarbniekam, nogādājot iesniegumu aģentūrā = (5,09\*0,5) \* (1 700\*1) + (2\*1 700) = 4 326,50 + 3 400 = EUR 7 726,50;  - Sniedzot pēc katra apmācību mēneša beigām, bet ne vēlāk kā līdz kārtējā mēneša piektajam datumam izdevumus apliecinošus dokumentus par iepriekšējo apmācību mēnesi: (darbaspēka atlīdzības vidējā likme \* laiks, kas nepieciešams bezdarbniekam, lai sagatavotu nepieciešamo informāciju par izdevumus apliecinošiem dokumentiem) \* (bezdarbnieku skaits, kas saņem atbalstu reģionālai mobilitātei \* informācijas sagatavošanas biežums) + transporta izdevumi, kas radušies bezdarbniekam, nogādājot informāciju aģentūrā, + izdevumi par kopiju izgatavošanu = (5,09\*0,5) \* (1 700\*9) + ((1+2)\*1 700) = 38 938,50 + 3 400 = EUR 42 338,50. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2014.gads** | | Turpmākie trīs gadi (*euro*) | | |
| **2015.** | **2016.** | **2017.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 7 661 021 | 12 631 479 | 12 631 479 |
| 2. Budžeta izdevumi: | 0 | 0 | 8 800 000 | 14 509 425 | 14 509 425 |
| 3. Finansiālā ietekme: | 0 | 0 | -1 138 979 | -1 877 946 | -1 877 946 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | N/A | N/A | N/A | N/A | N/A |
| 5. Precizēta finansiālā ietekme: | N/A | N/A | N/A | N/A | N/A |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | SAM projektam plānots kopējais finansējums (kopējās attiecināmās izmaksas) EUR 96 428 049 apmērā, tai skaitā, Eiropas Sociālā fonda (turpmāk – ESF) finansējums EUR 81 963 841, valsts budžeta (turpmāk – VB) finansējums EUR 12 185 719 un privātais līdzfinansējums EUR 2 278 489.  Budžeta ieņēmumi ir finansējuma ESF daļa 85% apmērā no projekta attiecināmām izmaksām.  Saskaņā ar DP noteikto, 7.prioritārajam virziena “Nodarbinātība un darbaspēka mobilitāte” ESF piešķīrumam paredzama finansējuma rezerve EUR 6 616 521 apmērā. Finansējuma rezervi paredzēts nodrošināt 7.1.1.SAM ietvaros EUR 3 846 460 apmērā (aptuveni 4,69% no 7.1.1.SAM finansējuma) un pasākumā 7.2.1.3. (“Jauniešu garantijas pasākumu īstenošana pēc 2018.gada”) EUR 2 770 061 apmērā. Ņemot vērā minēto, projekta iesniegumā finansējuma saņēmējs kopējo attiecināmo finansējumu plāno ne vairāk kā EUR 91 902 801, t.sk., ESF finansējumu – EUR 78 117 381, valsts budžeta finansējumu – EUR 11 613 859 un privāto līdzfinansējumu EUR 2 171 562.  Lēmums, vai rezervi izmantot projekta ietvaros, tiks pieņemts pēc prioritātes ietvaros sasniegto rezultātu uz 2018. gada 31.decembri analīzes. Ietekmes uz budžetu aprēķinos pieņemts, ka prioritārā virziena ietvaros mērķi uz 2018.gadu tiks sasniegti un rezerves finansējums tiks iekļauts projekta budžetā.  Budžeta izdevumi ir kopējie projekta ieviešanai nepieciešamie publiskā finansējuma (ESF un VB) līdzekļi attiecīgajā gadā aptuveni 97,64% apmērā no projekta attiecināmajām izmaksām.  Turklāt projekta ieviešanai tiks piesaistīts privātais līdzfinansējums aptuveni 2,36% apmērā.  Projektu plānots ieviest no 2015. gada I ceturkšņa līdz 2021.gada IV ceturksnim. Pirmajā ieviešanas gadā plānots mazāks finansējums, saistībā ar aktivitāšu uzsākšanu un pēdējā gadā plānots mazāks finansējums saistībā ar projekta noslēgšanos, bet pārējos gados finansējums plānots vienmērīgi.  **2015. gadam** indikatīvi kopējās izmaksas EUR 9 012 700, tai skaitā publiskais finansējums EUR 8 800 000, no tā ESF finansējums EUR 7 661 021 un valsts budžeta līdzfinansējums EUR 1 138 979 un privātais līdzfinansējums EUR 212 700. Budžeta ilgtermiņa saistībās 2015. gadam šobrīd finansējums projektam nav paredzēts. Labklājības ministrija 2015.gadā normatīvajos aktos noteiktajā kārtībā sagatavos un iesniegs Finanšu ministrijai līdzekļu pieprasījumu, indikatīvi, EUR 8 800 000 apmērā, pārdalei no 74.resora ,,Gadskārtējā valsts budžeta izpildes procesā pārdalāmais finansējums” 80.00.00 programmas ,,Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.  **No 2016. gada līdz 2020.gadam** ik gadu kopējās izmaksas indikatīvi EUR 14 860 609 , tai skaitā publiskais finansējums EUR 14 509 425, no tā ESF finansējums EUR 12 631 479 un valsts budžeta līdzfinansējums EUR 1 877 946 un privātais līdzfinansējums EUR 351 184. Budžeta ilgtermiņa saistībās 2016. gadam un turpmākiem gadiem šobrīd finansējums projektam nav paredzēts. Finansējumu, indikatīvi EUR 14 509 425, tiks pieprasīts iekļaut budžetā 2016. gadam un ilgtermiņa saistībās turpmākiem gadiem 2016. gada valsts budžeta sagatavošanas laikā.  **2021. gadam** indikatīvi kopējās izmaksas EUR 13 112 304, tai skaitā publiskais finansējums EUR 12 802 435, no tā ESF finansējums EUR 11 145 425 un valsts budžeta līdzfinansējums EUR 1 657 010 un privātais līdzfinansējums EUR 309 869.  Gadījumā, ja SAM ietvaros būs pieejams finansējums 95,31% apmērā, t.i., bez plānotās finansējuma rezerves, tiks samazināts finansējums projektam 2019.-2021.gadā līdz šādam apjomam:  2019. un 2020. gadam ik gadu kopējās izmaksas indikatīvi EUR 13 352 192, tai skaitā publiskais finansējums EUR 13 036 651, no tā ESF finansējums EUR 11 349 325 un valsts budžeta līdzfinansējums EUR 1 687 326 un privātais līdzfinansējums EUR 315 541;  2021. gadam indikatīvi kopējās izmaksas EUR 11 603 891, tai skaitā publiskais finansējums EUR 11 329 663, no tā ESF finansējums EUR 9 863 273 un valsts budžeta līdzfinansējums EUR 1 466 390 un privātais līdzfinansējums EUR 274 228. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējuma sadalījums pa gadiem norādīts indikatīvi un var tikt precizēts pēc SAM ietvaros paredzētā projekta apstiprināšanas.  Pirms SAM projekta apstiprināšanas projekta ietvaros radušās izmaksas var uzskatīt par attiecināmām, ja tās atbilst MK noteikuma projekta minētajām izmaksu pozīcijām, un tās ir radušās ne agrāk kā 2015.gada 2.janvārī.  SAM ietvaros paredzētas veselības apdrošināšanas izmaksas EUR 143 136 apmērā (indikatīvi viena projekta darbinieka veselības apdrošināšanas izmaksas ir EUR 213 gadā. Veselības apdrošināšanas izmaksas projekta ietvaros līdz 2021.gada beigām 96 projekta darbiniekiem) kā projekta attiecināmās izmaksas. Lai nodrošinātu vienlīdzīgu situāciju visiem labklājības nozarē strādājošajiem, tai skaitā arī labklājības nozares ES fondu projektu personālam, SAM ietvaros ir paredzēts segt veselības apdrošināšanas izmaksas projekta īstenošanas administrēšanas personālam (25 darbinieki) un finansējuma saņēmēja projekta īstenošanas personālam (71 darbinieks) pie nosacījuma, ja veselības apdrošināšana paredzēta finansējuma saņēmēja iestādē.  Labklājības ministrija rosinās Finanšu ministriju pārskatīt veselības apdrošināšanas izmaksu plānošanas nosacījumus un veikt atbilstošas korekcijas vadlīnijās “Vadlīnijas attiecināmo un neattiecināmo izmaksu noteikšanai 2014.-2020.gada plānošanas periodā”.  SAM ietvaros paredzētas sludinājumu izmaksas plašsaziņas līdzekļos, tās plānotas darba devēju informēšanai par iespēju iesaistīties/pieteikties projekta īstenošanā atbilstoši MK 25.01.2011. noteikumos Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” noteiktajam. Balstoties uz līdzšinējo pieredzi, sludinājumi plašsaziņas līdzekļos tiek publicēti vidēji divas reizes gadā un to vidējās viena sludinājuma izmaksas ir aptuveni no EUR 80 līdz EUR 120. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | MK noteikumu projekts šo jomu neskar. |
| 2. | Atbildīgā institūcija | Labklājības ministrija |
| 3. | Cita informācija | Labklājības ministrija ir ierosinājusi grozījumus MK noteikumos Nr.75 atbilstoši informācijai, kas norādīta anotācijas I sadaļas “Tiesību akta projekta izstrādes nepieciešamība” 2.punktā “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” (izsludināts Valsts sekretāru sanāksmē š.g. 27.novembrī, VSS-1072). |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | MK noteikumu projekts paredz, ka finanšu atbalstu SAM atbalstāmās darbības apmācība pie darba devēja ietvaros NVA sniedz saskaņā ar:  1) Komisijas 2013.gada 18.decembra Regulu (ES) Nr.1407/2013 par Līguma par ES darbību 107. un 108.panta piemērošanu *de minimis* atbalstam (ES Oficiālais Vēstnesis, 2013.gada 24.decembris, Nr.L 352/1) (turpmāk – Komisijas regula Nr.1407/2013);  2) Komisijas 2014.gada 27.jūnija Regulu (EK) Nr.717/2014 par Līguma par ES darbību 107. un 108.panta piemērošanu *de minimis* atbalstam zvejniecības un akvakultūras nozarē (ES Oficiālais Vēstnesis, 2014.gada 28.jūnijs, Nr.L 190/45) (turpmāk – Komisijas regula Nr.717/2014) (attiecībā uz darba devējiem, kuri darbojas zivsaimniecības nozarē saskaņā ar Eiropas Parlamenta un Padomes 2013.gada 11.decembra Regulu (ES) Nr.1379/2013 par zvejas un akvakultūras produktu tirgu kopīgo organizāciju un ar ko groza Padomes Regulas (EK) Nr.1184/2006 un (EK) Nr.1224/2009 un atceļ Padomes Regulu (EK) Nr. 104/2000 (turpmāk - Eiropas Parlamenta un Padomes regulu Nr.1379/2013));  3) Komisijas 2013.gada 18.decembra Regulu (ES) Nr. 1408/2013 par Līguma par ES darbību 107. un 108.panta piemērošanu *de minimis* atbalstam lauksaimniecības nozarē (ES Oficiālais Vēstnesis, 2013.gada 24.decembris, Nr.L 352/9) (turpmāk – Komisijas regula Nr.1408/2013) (attiecībā uz darba devējiem, kuri darbojas lauksaimniecības produktu ražošanas nozarē). |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1.tabula. Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | 1) Komisijas regula Nr.1407/2013;  2) Komisijas regula Nr.717/2014;  3) Eiropas Parlamenta un Padomes regula Nr.1379/2013;  4) Komisijas regula Nr.1408/2013. | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.1407/2013 1.panta 1.punkts | MK noteikumu projekta 32.1.apakšpunkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.717/2014 1.panta 1.punkts | MK noteikumu projekta 32.1.apakšpunkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1408/2013 1.panta 1.punkts | MK noteikumu projekta 32.1.apakšpunkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1407/2013 2.panta 2.punkts; 3.panta 2.punkts | MK noteikumu projekta 32.2.apakšpunkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.717/2007  2.panta 2.punkts; 3.panta 2.punkts | MK noteikumu projekta 32.2.apakšpunkts | Vienība tiek ieviesta pilnībā. | Netiek paredzētas stingrākas prasības. |
| Eiropas Parlamenta un Padomes regulas Nr.1379/2013 1.pants | MK noteikumu projekta 32.2.apakšpunkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1408/2013 2.panta 2.punkts, 3.panta 2.punkts | MK noteikumu projekta 32.2.apakšpunkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1407/2013 3.panta 2.punkts, 5.panta 1. un 2.punkts | MK noteikumu projekta 32.4.apakšpunkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.717/2014 3.panta 2.punkts, 5.panta 1., 2. un 3.punkts | MK noteikumu projekta 32.4.apakšpunkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1408/2013 3.panta 2.punkts, 5.panta 1., 2. un 3.punkts | MK noteikumu projekta 32.4.apakšpunkts | Vienība tiek ieviesta pilnībā. | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | MK noteikumu projekts šo jomu neskar. | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | MK noteikumu projekts šo jomu neskar. | |
| Cita informācija | | Nav. | |

|  |  |  |
| --- | --- | --- |
| **2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**  **Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | MK noteikumu projekts šo jomu neskar. | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | MK noteikumu projekts šo jomu neskar. | MK noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | MK noteikumu projekts šo jomu neskar. | |
| Cita informācija | Nav. | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Īstenojot projektu, finansējuma saņēmējs nodrošina informācijas un publicitātes pasākumus, kas noteikti Eiropas Parlamenta un Padomes 2013.gada 17.decembra Regulā (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, ESF, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, ESF, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 prasību nodrošināšanu, un normatīvajos aktos par ES fondu publicitātes un vizuālās identitātes prasību nodrošināšanu. |
| 2. | Sabiedrības līdzdalība projekta izstrādē | Sabiedrības līdzdalība MK projekta izstrādē tika nodrošināta, ievietojot MK noteikumu projektu tīmekļa vietnē [www.lm.gov.lv](http://www.lm.gov.lv) un aicinot sabiedrības pārstāvjus:  1) rakstiski sniegt viedokli par MK projektu tā izstrādes stadijā – nosūtot elektroniski uz e-pastu: [atbildiga.iestade@lm.gov.lv](mailto:atbildiga.iestade@lm.gov.lv),  2) sagatavot atzinumu par MK projektu pēc tā izsludināšanas Valsts sekretāru sanāksmē,  3) sniegt viedokli klātienē.  Sabiedrības līdzdalība tika nodrošināta arī 2014.–2020.gada plānošanas perioda Eiropas Savienības struktūrfondu un Kohēzijas fonda nodarbinātības un darbaspēka mobilitātes prioritārā virziena pagaidu apakškomitejas 2014.gada 30.oktobra sēdē. |
| 3. | Sabiedrības līdzdalības rezultāti | Sabiedrības līdzdalības rezultātā ir izstrādāts šis noteikumu projekts, kura atbalstāmās darbības ir maksimāli mērķētas uz sabiedrību un tās interesēm. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Labklājības ministrija kā atbildīgā iestāde, Centrālā finanšu un līgumu aģentūra kā sadarbības iestāde un NVA kā ES fondu finansējuma saņēmējs. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Ministru prezidente L.Straujuma

Labklājības ministrs U.Augulis

18.12.2014. 18:39

4 004

A.Vībe, 67021648

[Anna.Vibe@lm.gov.lv](mailto:Anna.Vibe@lm.gov.lv)

1. \* 7.1.1.specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” sākotnējais novērtējums, kas izskatīts 2014.gada 30.oktobra 2014.-2020.gada plānošanas perioda Eiropas Savienības struktūrfondu un Kohēzijas fonda nodarbinātības un darbaspēka mobilitātes prioritārā virziena apakškomitejas sēdē (pieejams ES fondu Uzraudzības komiteju dokumentu vadības sistēmā (e-portfelī) - http://komitejas.esfondi.lv/Dokumenti/Forms/AllItems.aspx?RootFolder=%2fDokumenti%2f2014%20-%202020%2f07\_Apak%C5%A1komitejas\_2014-2020\_%28subcommittees%29%2f01\_S%C4%93des\_%28meetings%29%2f04\_30%2e10%2e2014%2f02\_Darba\_materi%C4%81li\_%28Working\_materials%29&FolderCTID=&View=%7b891B9B05-E11F-48BB-8B73-BA7E31F29B09%7d). [↑](#footnote-ref-1)